Տոննա

Տոննա (, միջնադարյան  — տակառ), զանգվածի մետրական միավոր՝ արտահամակարգային միավոր, թույլատրվում է կիրառել Միավորների միշազգային համակարգի կիլոգրամ միավորին զուգահեռ։ Նշանակվում է «տ» (միջազգային նշանակումը՝ «t»)։ Մեկ տոննան հավասար է 1,000 կիլոգրամի։

ԱՄՆ֊ում այս միավորը կոչվում է մետրական տոննա։

Տոննա անունն են կրում նաև այլ միավորներ՝ 
 Ամերիկյան տոննա (կարճ տոննա) = 907,18474 կիլոգրամ,
 Անգլիական տոննա (երկար տոննա) = 1016,0469088 կիլոգրամ։

Նշանակում

Հայերենում նշանակվում է «տ», իսկ Միավորների միջազգային համակարգում «t» տառով։ Ե՛վ տոննան, և՛ դրա նշանակումն ընդունվել են միաժամանակ՝ 1879 թվականին։ Տոննայի նշանակումը կրճատում չէ, դրա պատճառով պետք չէ նշանակումից հետո դնել կետ։

Անվան ծագում
Միջնադարում Հյուսիսային ծովում գերմանախոս բնակիչների կողմից օգտագործվել է «տոննա» բառը, որը նշանակել է մոտավորապես 1,000 կիլոգրամ կշռող տակառ։ Համարվում է, որ հետագայում տոննա արդեն սկսել է նշանակել հենց հազար կիլոգրամ։

Ծանոթագրություններ  

Չափման միավորներ
Զանգվածի միավորներ